અભિનેત્રી રવિના ટંડન કાસ્ટિંગ કાઉચ વિશે નિવેદન આપી ચર્ચામાં આવી ગઈ છે. એક ટીવી શોની મુલાકાત દરમિયાન રવિનાએ જણાવ્યું હતું કે આ વાત એવા લોકો સાથે થાય છે જેઓ સમજૂતી કરી લે છે. આ મામલે બંને લોકો એટલા જ જવાબદાર હોય છે. કાસ્ટિંગ કાઉચ પારસ્પરિક સમજૂતીથી જ થતા હોય છે. કામ માટે ડેસ્પ્રેટ લોકો કંઇપણ કરવાની તૈયારી સાથે જ નિર્માતા અને દિગ્દર્શકોને મળતા હોય છે. આ ડેસ્પ્રેટ લોકો સમજૂતીઓ કરતા અચકાતા નથી. કાસ્ટિંગ કાઉચ અને એક સહ કર્મચારીની રિલેશનશિપ અને યૌન ઉત્પીડન વચ્ચે ફરક સમજવો ખૂબ જ જરૂરી છે.